יוסף אבוחצירא

הרב יוסף אבוחצירא (לפני ה'תר"ף, 1920 – כ"ו בתמוז ה'תשס"א, 17 ביולי 2001) היה רב ודיין בעיר פאס שבמרוקו, ורבה הראשי הספרדי של העיר יבנה בישראל.

קורות חיים
נולד במרוקו לרב מכלוף אבוחצירא, רב העיר מרקש. אביו עלה לארץ ישראל והיה רב בשכונת רחביה בירושלים.

אבוחצירא נשאר במרוקו, התמנה לרב ולדיין באוג'דה, ואחר כך בפאס.

בראשית שנות ה-70 של המאה ה-20 עלה גם הוא לישראל, והחליף ברבנות יבנה את הרב אברהם אבוחצירא, שעבר אז לכהן כרב העיר רמלה בשל מות אביו. בשנת ה'תשל"ח (1978) הוכר כדיין בידי הרבנות הראשית., עמ' 21

הקים ביבנה בית מדרש וישיבה בשם "תפארת יעקב" ועמד בראשם. לצד הישיבה התקיים כולל אברכים בראשות בנו, והוא שימש כנשיא הכולל.

כיהן כרבה של יבנה עד לפרישתו לגמלאות. בנו, הרב דוד אבוחצירא, מונה בחייו לכהן תחתיו ברבנות העיר.

הערות שוליים

קטגוריה:דיינים
אבו
קטגוריה:ישראלים ילידי מרוקו
קטגוריה:רבנים מרוקאים ישראלים
קטגוריה:אוג'דה: רבנים
קטגוריה:רבני ערים בישראל
קטגוריה:יבנה: רבנים
קטגוריה:משפחת אבוחצירא
קטגוריה:ישראלים שנולדו ב-1920
קטגוריה:ישראלים שנפטרו ב-2001